Caritas Internationalis

Caritas Internationalis Erromatar Eliza Katolikoaren erakunde humanitarioa da, 165 herrialdetako Caritasek osatzen dutena. Bazterketa egoeran daudenen aldeko lana egiten du. Hori lortzeko bi ardatz jorratzen ditu: batetik baztertuekin lan zuzena eta bestetik gizartea eraldatzeko eta sentsibilizatzeko ekintzak, justizia sustatu nahianeconomiasolidaria.org. Lehenbiziko Caritas 1897an sortu zen, Kolonian.

Caritas Internationalisen lana arlo hauetan antolatzen da: bakea & adiskidetzea, larrialdiak, justizia ekonomikoa, klima aldaketa, GIB/IHESa eta emakumeak eta migrazioakcaritas internationalis: our work. Horrez gainera parrokia eta elizbarruti bakoitzeko Caritasek tokian tokiko arazoei aurre egiten dieGasteizko elizbarrutiko Caritas: memoria anual 2009Iruñea eta Tuterako elizbarrutiko Caritas: «Datos de atención, 2009»«Joseba Sarasua, hezitzaile Sorabillako harrera etxean», Aiurri aldizkariaren webgunea, 2010-06-03..
Caritas boluntarioez osatutako erakundea da eta haien doakotasun eta konpromiso eskuzabalean oinarritzen da. Gizarte konpromisorako aukerak emateaz gain, konpromisoa bultzatzen du boluntarioen arteanCaritas Bizkaia: egitasmo estrategikoa.

 Historia 
Karitatea, Elizaren oinarrizko eginkizunetariko bat da, ospakizuna eta ebanjelizazioarekin batera.
Jadanik, lehenbiziko kristau elkarteetan, fedearen ospakizuna eta solidaritatea eskutik zihoazen. Gauza biak banatu ezinezkoak zirenearlychristians.org. Tradizio hau hartu eta garatzeko Eliza Katolikoak Caritas erakundea sortu zuen.

Lehenbiziko Caritas Friburgon (Alemania) jaio zen, 1885ean. Bere sortzailea Lorenz Werthmann (1858–1921) apaiza izan zen. Hamabi urte geroago, Kolonian, "Charitasverband für das katholische Deutschland" (euskaraz: “Alemania katolikorako karitate elkartea”) erakundea eratu zen. 1916. urtean Alemaniako Gotzain Elkarteak ofizialtasuna eman zion eliza katolikoaren gizarte laguntzarako erakunde gisa.caritas-germany.org: The History of Caritas in Germany

Hortik aurrera, Caritas nazionalak sortu ziren beste herrialde batzuetan, hala nola Suitzan (1901ean)elobservadorenlinea.com: Caritas, la accion cristiana eta AEBn (Catholic Charities USA, 1910ean)Catholic Charities USA

1924an Caritasen egoitza orokorra Suitzako Luzerna hirian jartzea erabaki zen eta 1951n Caritas Internationalis jaio zen.

 Euskal Herrian 
Euskal Herrian elkarteari izen hauek ematen zaizkio: Caritas edo Cáritas Diocesana Hego Euskal Herrian, espainiar estatuan duen izena delako; eta Sokorri Katolikoa Ipar Euskal Herrian, frantses estatuko adarra den Secours catholique izendatzeko euskarazko eraEuskaraz horrela izendatzeko tradizio luzea dago. Ikus, adibidez, Berria eta Herria agerkarietan edo Euskal Irratietan..

Hegoaldean elkartea elizbarrutien arabera antolatuta dago, beraz gaur egun ia erabat herrialdeekin bat egiten du. Iruñeko elizbarrutiko karitate idazkaritza 1943an jaio zen eta 1954an Caritas izena hartu zuen.Gran Enciclopedia Navarra: Cáritas Diocesana Bilboko elizbarrutiko Caritas 1956an eratu zenAlkarrenBarri-144. Donostiako Donostiako elizbarrutiko Caritas. eta Gasteizko elizbarrutiek ere bere adarra dute.

Iparraldean aipatzekoa da erakundeak (estatu osoan Secours catholique deitzen denak) ez duela egitura batua Pirinio Atlantikoak departamenduan; kasu bakarra da eta, beraz, Euskal Herriko zein Bearnoko adarrak daudeNotre réseau en France Sokorri Katolikoaren webgunean.. Hala ere, arrazoi teknikoak argudiatuz 2012ko urtarrilaren 1etik aurrera bi adar hauek Landetakoarekin bat egingo dute Aturriko Herriak izena hartuko duen beste egitura handiago batean; egoitza Angelun egongo daCréation de la délégation des Pays de l’Adour..

Hauexek dira Sokorri Katolikoaren Baionako delegazioak taldea duen herriakNous trouver.: Baiona, Biarritz, Donapaleu, Donibane Garazi, Donibane Lohizune, Ezpeleta, Hazparne, Hendaia eta Maule; delegazio honek Landetako Senhans eskualdea ere hartzen du bere baitan, lantaldea Tarnosen kokatuta dagoelarik.

 Filosofia 

Bilboko Elizbarrutiko Caritasen egitasmo estrategikoaren arabera Caritasen ekintzak balio ebanjelikoetan sustraitzen dira, ezaugarri hauekin:
 Gizakiaren nagusitasuna
 Hurkotasuna
 Anai-arreben arteko maitasuna
 Doakotasuna: boluntarioen ekarpena
 Zuzentasunaren aldeko lana
 Parte-hartzea eta ardurakidetasuna
 Austeritatea, baina duintasuna eta kalitatea zainduz.

 Erreferentziak 

 Kanpo estekak 

  Baionako Sokorri Katolikoa
  Bilboko Caritas
  Donostiako Caritas
  Gasteizko Caritas
  Iruñea eta Tuterako Caritas

Kategoria:Gobernuz kanpoko erakundeak
Kategoria:Erakunde katolikoak
Kategoria:Elkartasunaren Asturiasko Printzesa saridunak